கேள்வி: பையூரெட் - தயாரிப்பு பற்றி நீங்கள் என்ன அறிந்துள்ளீர்கள்?
பதில்: தாய் சேர்மமானது, யூரியாவை அதன் உருகுநிலைக்கும் அதிகமான வெப்பநிலையில், அதாவது, அம்மோனியா வெளியேறக் கூடிய வெப்பநிலைக்கு வெப்பப்படுத்துவதால் கிடைக்கப்பெறுகிறது: : 2 CO(NH2)2 → H2N-CO-NH-CO-NH2 + NH3 இதே போன்ற ஒத்த நிலைகளில் யூரியாவானது வெப்பத்தால் சிதைவுக்குட்படுத்தப்படும் போது, டிரையூரெட் ((H2N-CO-NH)2CO) எனும் சேர்மம் கிடைக்கிறது. பொதுவாக, கரிம பையூரெட்டுகளானது, (ஒன்று அல்லது அதற்கு மேற்பட்ட H அணுக்களுக்குப் பதிலாக அல்கைல் அல்லது அரைல் தொகுதிகளைக் கொண்ட பையூரெட்டுகள்) சமசயனேட்டுகளில் முப்படியாக்கல் வினை மூலமாகத் தயாரிக்கப்படுகின்றன. உதாரணமாக, 1,6-எக்சாமெதிலீன் டைஐசோசயடே்டினைக் கூறலாம். இது HDI-பையூரெட் எனவும் அழைக்கப்படுகிறது.
கேள்வி: பையூரெட் - பயன்பாடுகள் பற்றி விளக்கவும்.
பதில்: பையூரெட்டானது, அசைபோடும் விலங்கினங்களுக்கான தீவனப் பொருட்களில் புரதம் நைட்ரசன் மூலமாகவும் பயன்படுத்தப்படுகிறது.[http://www.britannica.com/eb/article-67947/livestock-farming Beef cattle feed], ''Encyclopædia Britannica'' Online இத்தகைய தீவனப் பொருட்கள் கால்நடைகளின் குடலிலுள்ள நுண்ணுயிரிகள் புரதமாக மாற்றப்படுகின்றன. இச்சேர்மம் அதிக விலை மற்றும் குறைவான அளவே மண்ணினால் உட்கொள்ளப்படும் தன்மை ஆகிய காரணங்களால், உரமாகப் பயன்படுத்ததப்படும் நிலையில், யூரியாவோடு ஒப்பிடும் போது இது மிகவும் குறைவாகவே தெரிவு செய்யப்படுகிறது. ஆனால், பையூரெட்டின் இப்பண்பு அம்மோனிய நச்சுத்தன்மையின் ஆபத்தைக் குறைக்கவும் செய்கிறது.
கேள்வி: பையூரெட் - பையூரெட் சோதனை பற்றி தகவல் சொல்.
பதில்: பையூரெட் சோதனையானது, புரதங்கள் மற்றும் புரதக்கூறுகளைக் கண்டறிவதற்கான ஒரு வேதிச் சோதனையாக உள்ளது. இச்சோதனையில், நீல நிறமுடைய பையூரெட் வினைக்காரணியானது புரதங்கள் அல்லது புரதக்கூறுகளைக் கொண்ட மற்ற சேர்மங்களுடன் தொடர்பு கொள்ளும் போது கருநீல (Violet) நிறமாக மாற்றமடைகின்றது. இந்தச் சோதனையோ, வினைக்காரணியோ பையூரெட்டைக் கொண்டிருக்கவில்லையெனினும், பையூரெட்டுகளும், புரதங்களும் இந்தச் சோதனைக்கு ஒரே விதமான விளைவைத் தரும் காரணத்தால், சோதனையானது பையூரெட் சோதனை என அழைக்கப்படுகிறது.